CELEX: C2007/269/67
Language: et
Date: 2007-11-10 00:00:00
Title: Kohtuasi C-436/07: Euroopa Ühenduste Komisjoni 14. septembril 2007 esitatud apellatsioonkaebus Euroopa Ühenduste Esimese Astme Kohtu 12. juuli 2007 . aasta otsuse peale kohtuasjas T-312/05: Euroopa Ühenduste Komisjon versus Efrosyni Alexiadou

10.11.2007   
            
            
               ET
            
            
               Euroopa Liidu Teataja
            
            
               C 269/39
            
         Euroopa Ühenduste Komisjoni 14. septembril 2007 esitatud apellatsioonkaebus Euroopa Ühenduste Esimese Astme Kohtu 12. juuli 2007. aasta otsuse peale kohtuasjas T-312/05: Euroopa Ühenduste Komisjon versus Efrosyni Alexiadou
   (Kohtuasi C-436/07)
   (2007/C 269/67)
   Kohtumenetluse keel: kreeka
   Pooled
   
      Apellant: Euroopa Ühenduste Komisjon (esindaja: D. Triandafillou)
   
      Teine menetluspool: Efrosyni Alexiadou
   Apellandi nõuded
   Apellant palub Euroopa Kohtul:
   
               —
            
            
               tühistada Euroopa Ühenduste Esimese Astme Kohtu 12. juuli 2007. aasta otsus kohtuasjas T-312/05: komisjon vs. E. Alexiadou, mis tehti komisjonile teatavaks; 18. juulil 2007;
            
         
               —
            
            
               rahuldada komisjoni nõuded, mille ta oma hagitaotluses esitas;
            
         
               —
            
            
               mõista apellatsioonimenetluse kostjalt välja nii apellatsioonimenetluse ja kui ka esimese astme kohtukulud.
            
         Väited ja peamised argumendid
   Esimese Astme Kohus tõlgendas valesti lepingu üldtingimusi (poolte vahelist seadust) ja eelkõige finantsauditit puudutavat sätet, mis viitab pistelisele auditile kui võimalusele. Üks teine säte, millele Esimese Astme Kohus tugines omal algatusel, isegi mitte ei viita sellele auditile, kuigi on tegemist lepingu mittenõuetekohase täitmisega. Nii jääb auditi läbiviimise kohustus viidatud lepingutingimusest sõltumatuks.
   Igal juhul oli võimatu nõuda finantsauditit, kui sellel puudus tegelik ese, sest keegi ei ole kohustatud tegema võimatut, ja lepingutingimusi tuleb tõlgendada nii, et neil oleks tegelik mõju.
   Hea eelarvehalduse põhimõte kohustab komisjoni ilma põhjuseta kontrolli mitte teostama. Esimese Astme Kohus välistas juba eos hea usu põhimõtte ja hea kaubandustava kohaldamise, mis oleksid võinud teda tõlgendamisel aidata.
   Kuna Esimese Astme Kohus tegi tagaselja otsuse, ei saa ta põhimõtet — õigus kohtulikule kaitsele — rikkumata komisjonile ette heita, et viimane mõningaid oma argumente (eelkõige seda, mida käsitleti eelmises lõigus) ei selgitanud.